VAZIRLAR MAHKAMASINING “RESPUBLIKAGA ISTE’MOL TOVARLARI NOQONUNIY OLIB KELINIShI VA SOTILIShINING OLDINI OLISh ChORA-TADBIRLARI TO‘G‘RISIDA” 2002-YIL 19-IYuLDAGI 257-SON QARORIGA O‘ZGARTIRIShLAR KIRITISh HAQIDA” 2002 YIL 20 SENTYaBRDAGI 327-SON QAROR

O‘zbekiston Respublikasi hududiga iste’mol tovarlarini olib kelish va ichki bozorda sotish tizimini yanada takomillashtirish maqsadida Vazirlar Mahkamasi qaror qiladi:
 1. 2002-yil 1-dekabrdan boshlab nooziq-ovqat iste’mol tovarlari yuridik shaxslar tomonidan import qilinganda yig‘im TIF TN kodidan va tovarning kelib chiqish mamlakatidan qat’i nazar, tovar bojxona qiymatining 10 foizi miqdorida belgilansin.
 Bunda ko‘rsatib o‘tilgan yig‘im miqdori tovarlarni olib kelishda qo‘shilgan qiymat solig‘ini hisoblab chiqishda soliq solinadigan bazaga kiritilmaydi.
 2. Vazirlar Mahkamasining 2002-yil 20-sentabrdagi 327-son qarorining 1-bandi (O‘zbekiston Respublikasi QT, 2002-y., 9-son, 52-modda) o‘z kuchini yo‘qotgan deb hisoblansin.
 3. O‘zbekiston Respublikasi Adliya vazirligi, Moliya vazirligi, Davlat bojxona qo‘mitasi boshqa manfaatdor vazirliklar va idoralar bilan birgalikda idoraviy normativ hujjatlarga tegishli o‘zgartirish va qo‘shimchalar kiritsinlar. 
 4. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari R.S. Azimov zimmasiga yuklansin.